Laurence Olivier

Laurence Kerr Olivier (1907ko maiatzaren 22 - 1989ko uztailaren 11) Ingalaterrako aktorea, zinema zuzendaria eta ekoizlea izan zen. Kritikagile askoren ustez, XX. mendeko aktorerik hoberena izan zen. Londresko West End antzokian lortu zuen fama. William Shakespeareren lana menderatzen tematuta eta Vivien Leigh bigarren emaztearengandik bereizteagatik erruak jota, lanean murgildu zen. Haren ibilaldian, 120 bat antzezlanetan eta ozta 60 filmetan parte hartu zuen, William Wyler edo Alfred Hitchcockekin lan eginez.

1926ean hasi zen aktore profesional gisa; 1937an Londresko Old Vic Theatre taldean sartu zen; aldi berean filmak egin zituen Alemanian, Britainia Handian eta Hollywooden. Bigarren Mundu Gerraren ondoren Shakespeareren antzerki lan batzuk egokitu zituen zinemarako. 1962an National Company taldeko zuzendari izendatu zuten eta antzerki lan klasikoak eta garai hartako egileen lanak aurkeztu zituen. Telebistan ere lan egin zuen eta Emmy saria irabazi zuen 1973an, 1975ean eta 1982an. 1944an Oscar berezia eman zioten; 1949an film hoberenari eta aktore hoberenari dagozkion Oscar sariak irabazi zituen eta 1979an ohorezko Oscar saria. 1982an Confessions of an Actor (Aktore baten aitormenak) oroitzapen liburua argitaratu zuen.

Filmografia nabarmena 
 Wuthering heights (1939, Ekaitz-gailurrak)
 Rebecca (1940)
 Lady Hamilton (1941)
 Henrike V.a (1945)
 Hamlet (1947)
 Rikardo III.a (1955)
 Spartacus (1960, Espartako)
 Othello (1965)
 The Shoes of the Fisherman (1968, Arrantzalearen Oinetakoak)
 The Battle of Britain (1969, Ingalaterrako gudua)
 Sleuth (1972, Detektibea)
 Marathon Man (1976, Maratoilaria)
 A Bridge Too Far (1976, Urrutiegiko Zubia)
 The Boys from Brazil (1978, Brasilgo haurrak)
 Clash of the Titans (1981, Titanen Talka)
 Richard Wagner (1982)
 The Bounty'' (1984)

Erreferentziak 

Surrey konderriko jendea
Ingalaterrako aktoreak
Ingalaterrako zinema zuzendariak
Antzerki zuzendariak
Gizonezko aktore onenaren Oscar sariaren irabazleak
Oscar saria irabazi duten zinema zuzendariak
Ohorezko Oscar sariaren irabazleak
Erresuma Batuko anglikanoak
Drama gizonezko aktore onenaren Urrezko Globo saridunak (zinea)
Knights Bachelor
Bigarren Mundu Gerrako Royal Navyko ofizialak